Public procurement notice: Contract Notice
Published: 2018-05-04
Buyer: Den Europæiske Union
Country: BE
Contract type: Services
Procedure: Competitive dialogue
CPV classification: 31710000 | 32412000 | 32523000
Submission deadline: 2018-06-05
Award criteria: The most economic tender
EU fund: ESF

Technical requirements: BE-Bruxelles: EU4Digital: støtte til den digitale økonomi og det digitale samfund i det østeuropæiske partnerskab
Lande inden for de østeuropæiske partnerlande (Armenien, Aserbajdsjan, Hviderusland, Georgien, Republikken Moldova, Ukraine)
Denne konkurrenceprægede dialog er valgt til indkøb af denne aktivitet, idet denne kontrakt anses for at være særlig kompleks, og den ordregivende myndighed vil have behov for støtte til at definere de tekniske behov for at gennemføre målene og fastsætte den mest egnede finansielle opsætning af projektet.
Den ordregivende myndighed vil opstille en prækvalifikationsliste for ansøgerne i henhold til udvælgelseskriterierne beskrevet i punkt 21 – udvælgelseskriterier.
Ansøgerne på prækvalifikationslisten vil få tilsendt et ufuldstændigt udbudsmateriale, (især punkt 4 og 6 vil ikke være fuldstændig færdiggjort), og opfordres til at levere et færdiggjort udbudsmateriale til den ordregivende myndighed med forslag til løsninger og ideer relateret til projektet – EU4Digital: støtte til den digitale økonomi i det østeuropæiske partnerskab.
Efter modtagelse af et færdiggjort udbudsmateriale, vil den ordregivende myndighed påbegynde en dialog med højst 4 tilbudsgivere. Udvælgelsen foretages af et evalueringsudvalg der tager den tekniske kvalitet af de foreslåede løsninger i betragtning.
De udvalgte tilbudsgivere vil blive anmodet om individuelt at klargøre og fremsætte bemærkninger til deres løsninger under et telefonmøde. Udbudsmaterialet vil kunne opdateres i løbet af denne proces.
Hver tilbudsgiver vil ved afslutningen af proceduren få tilsendt den endelige version af deres udbudsmateriale og blive anmodet om at indsende et komplet tilbud.
Det europæiske naboskabsinstrument (ENI) — Regionale handlingsprogram under ENI Øst 2017 del 2 (budgetpost 22.040202)
Med udgangspunkt i arbejdet udført under den østeuropæiske partnerskabsharmonisering af digitale markedspaneler og EU4Digital-netværker vil projektet gennemføre konkrete anbefalinger og handlingsplaner, der er aftalt inden for de identificerede nøgleområder af den digitale økonomi og det digitale samfund i det østeuropæiske partnerskabsområde. Projektet vil, med særlig fokus på teletjenesteregler, digital tillid og sikkerhed, e-handel, IKT-innovation, e-sundhed og e-færdigheder omfatte de nødvendige retslige og lovgivningsmæssige rammer for udviklingen af den digitale økonomi og det digitale samfund, nøglekatalysatorer for elektroniske tjenesteydelser og udviklingen af grænseoverskridende e-servicer til virksomheder og borgere, inklusive kommunikationsaktiviteter.
Den ordregivende myndighed kan efter eget skøn udvide projektets varighed og/eller omfang med forbehold for tilgængelig finansiering op til det anslåede beløb på cirka 11 000 000 EUR. Enhver forlængelse eller udvidelse af kontrakten forudsætter, at kontrahenten har udført sit arbejde på tilfredsstillende vis.
Deltagelse er åben for alle fysiske personer, der er statsborgere i, og juridiske personer (der deltager enten individuelt eller i en sammenslutning — et konsortium — af tilbudsgivere), der er reelt etableret i en medlemsstat i Den Europæiske Union eller i et valgbart land eller territorium som angivet i forordning (EU) nr. 236/2014 om fælles regler og procedurer for gennemførelsen af instrumenterne til finansiering af Unionens optræden udadtil (CIR) for det gældende instrument, hvorunder kontrakten finansieres (se endvidere punkt 29 nedenfor). Deltagelse er ligeledes åben for internationale organisationer.
Vær opmærksom på, at efter Det Forenede Kongeriges tilbagetrækning fra EU vil reglerne om adgang til EU's udbudsprocedurer for økonomiske aktører, der er etableret i tredjelande, gælde for ansøgere eller tilbudsgivere fra Det Forenede Kongerige, alt afhængigt af resultatet af forhandlingerne. Hvis en sådan adgang ikke gives ved retlige bestemmelser, der er gældende på tidspunktet for kontrakttildelingen, vil ansøgere eller tilbudsgivere fra Det Forenede Kongerige kunne blive udelukket fra udbudsproceduren.
Alle valgbare fysiske og juridiske personer (i henhold til punkt 11 ovenfor) eller sammenslutninger af sådanne personer (konsortier) kan ansøge.
Et konsortium kan være en permanent, lovligt etableret sammenslutning eller en sammenslutning, der er etableret uformelt med henblik på en specifik udbudsprocedure. Alle deltagere i et konsortium (dvs. lederen og alle øvrige deltagere) er solidarisk ansvarlige over for den ordregivende myndighed.